قطرین خاریجی ایشلر ناظیرینین معاوینی لولو الهاتیر اولوسلار آراسی توپلومو سوریه-ده هرطرف‌لی رئال سیاسی کئچید اوچون حل یول‌لاری و پروسه لر اورتایا قویماغا و "کووید-19" اپیدمیسی ایله موباریزه‌ده سوریه-یه دستک اولماغا چاغیردی.
ناظیر معاوینی قطر رسمی خبر آژانسی‌نین وئردیگی معلوماتا گؤره، بیرلشمیش میللت‌لر تشکیلاتی اینسان حقوق‌لاری شوراسی‌نین 46-جی ایجلاسی چرچیوه‌سینده آنلاین اولا‌راق تشکیل ائدیلن "سوریه و 10 ایللیک محاسبه‌سی" پروقرامیندا چیخیش ائدیب.
او، سوریه بحرانی‌نین باشلاماسیندان 10 ایل کئچمه‌سینه باخمایا‌راق، اینسانی بحران و سوریه خالقی‌نین عذاب‌لاری‌نین داوام ائتدیگینه دقت چکیب.
"اولوسلار آراسی توپلومو مسئله‌نین دینج یوللا حلینه نایل اولا بیلمه‌دی" دئین قطرین خاریجی ایشلر ناظیرینین معاوینی 10 ایللیک اذیت‌دن سونرا بوتون طرف‌لرین سوریه-ده حل یولونون حربی دئییل، سیاسی اولاجاغی مؤوضوع سوندا متفیق اولدوق‌لارینی وورغولاییب.
ناظیر معاوینی سوریه-نین ثابت‌لیگی، بیرلیگی و موستقیل‌لیگی‌نین دار سیاسی ماراق‌لاردان اوستون توتماغین گله‌جک‌دکی هر هانسی بیر حل یولونون اساس دایاغی اولماسی‌نین واجیب‌لیگینی سؤیله‌ییب.
خالق‌لارین پروبلئم‌لرینی حل ائتمکده اوغورسوز اولدوق‌لارینی ایفاده ائدن هاتیر اینکیشاف ائتمیش اؤلکه‌لری بئله چاره‌سیز قویان "کووید-19" اپیدمیسی ایله اورتایا چیخان بحرانین دا حدسیز درجه‌ده آرتدیغینی وورغولاییب.
قطرین خاریجی ایشلر ناظیرینین معاوینی اولوسلار آراسی توپلومو ن پاندمی ایله موباریزه‌ده سوریه خالقینی دستکلمه‌سی‌نین واجیب اولدوغونو قئید ائدیب.
